CELEX: 32012Y0405(02)
Language: lv
Date: 2012-02-16 00:00:00
Title: Protokols par Eiropas Komisijas un Reģionu komitejas sadarbību

5.4.2012   
            
            
               LV
            
            
               Eiropas Savienības Oficiālais Vēstnesis
            
            
               C 102/6
            
         Protokols par Eiropas Komisijas un Reģionu komitejas sadarbību
   2012/C 102/02
   Eiropas Komisija (Komisija) un Reģionu komiteja (Komiteja),
   ņemot vērā Līgumu par Eiropas Savienību (LES) un Līgumu par Eiropas Savienības darbību (LESD), īpaši tā 305. līdz 307. pantu un 263. pantu, kā arī Līgumiem pievienotā Protokola par subsidiaritātes principa un proporcionalitātes principa piemērošanu 8. pantu,
   ņemot vērā Protokolu par Eiropas Komisijas un Reģionu komitejas sadarbību, kas parakstīts 2005. gada 17. novembrī un papildinājumu, kas parakstīts 2007. gada 5. jūnijā;
   
               A.
            
            
               tā kā ar Lisabonas Līgums stiprina Eiropas Savienības teritoriālo dimensiju, atsaucoties uz pašpārvaldes principu, nosakot teritoriālās kohēzijas mērķi un subsidiaritātes principa ievērošanu saistot ar reģionālo un vietējo dimensiju;
            
         
               B.
            
            
               tā kā Līgumos ir noteikts, ka Eiropas Komisijai, Eiropas Parlamentam un Padomei ir obligāti jāapspriežas ar Reģionu komiteju;
            
         
               C.
            
            
               tā kā daudzlīmeņu pārvaldības pieeja ir svarīgs ES politikas jomu veidošanas un īstenošanas instruments, Eiropas Komisija un Reģionu komiteja noslēdz šādu līgumu
            
         I.   SADARBĪBA ATTIECĪBĀ UZ LIKUMDOŠANAS PROCEDŪRĀM UN PLĀNOŠANU
   
   i)   Komisijas darba programma
   
   
               1.
            
            
               Katra gada pirmajā pusgadā Komiteja pieņem Komisijai adresētu rezolūciju, kurā ir sniegts pārskats par Komitejas nostāju tādos pamata jautājumos, kas saistīti ar Komisijas darba programmu nākamajam gadam. Šīs rezolūcijas pamatā ir Komitejas politiskās prioritātes un novērtējums par rīcību pēc iepriekšējām RK rezolūcijām.
            
         
               2.
            
            
               Reizi gadā Komisijas darba programmas sagatavošanas laikā rīko Komisijas priekšsēdētāja vai par attiecībām ar Komiteju atbildīgā priekšsēdētāja vietnieka un Komitejas priekšsēdētāja tikšanos, lai novērtētu šā protokola piemērošanu un īpaši Komitejas atzinumu ietekmi.
            
         
               3.
            
            
               Komisijas priekšsēdētājs vai par attiecībām ar Komiteju atbildīgais priekšsēdētāja vietnieks katru gadu iepazīstina Komiteju ar nākamā gada stratēģiskajām prioritātēm. Šajā nolūkā Komiteja rīko debates par Savienības nākotni.
               Komiteja, nosakot politikas gada prioritātes un organizējot savu darbu, ņem vērā Komisijas prioritātes un termiņus.
            
         
               4.
            
            
               Reizi gadā ir iespējams rīkot Komisijas un Komitejas dienestu sanāksmi, lai veiktu Komisijas iniciatīvu termiņa vidus novērtējumu, savukārt Komiteja varētu sniegt būtisku ieguldījumu un pārraudzīt to īstenošanu.
            
         ii)   Ar likumdošanas procesu saistītas procedūras
   
   
      Informācijas apmaiņa un Komisijas piedalīšanās Komitejas sanāksmēs
   
   
               5.
            
            
               Komisija un Komiteja pēc iespējas īsākā laikā veic nepieciešamo dokumentu un informācijas apmaiņu.
            
         
               6.
            
            
               Komitejas priekšsēdētājs uzaicina Komisijas locekļus piedalīties Komitejas darbā, īpaši plenārsesijās un Biroja sanāksmēs, kā arī pēc kopējas vienošanās rīkotos īpašos pasākumos. Komisijas locekļi drīkst uzstāties Komitejas plenārsesijās, kad tiek apspriesti tie tiesību aktu priekšlikumi, kuri ir konkrētā komisāra atbildības jomā.
            
         
               7.
            
            
               Ārkārtēju apstākļu gadījumā Komitejas Birojs var uzklausīt Komisijas augstākā līmeņa ierēdņus. Komisijas amatpersonas, kuras atbild par Komisijas izskatāmajiem dokumentiem, iespēju robežās piedalās Komitejas komisiju sanāksmēs, uz kurām tās ir uzaicinātas, lai skaidrotu Komisijas priekšlikumus un iepazītos ar Komitejas locekļu pausto viedokli.
            
         
      Atzinumu pieprasījumu saraksts
   
   
               8.
            
            
               Pamatojoties uz Komisijas darba programmu, Komisijas ģenerālsekretārs nosūta Komisijai to priekšlikumu sarakstu, par kuriem apspriešanās ir obligāta, tam pievienojot arī to priekšlikumu sarakstu, kuru gadījumā apspriešanās ir fakultatīva, kā arī perspektīvas atzinumu sarakstu. Šajā sarakstā ietver neleģislatīvus dokumentus, par kuriem Komisija ir paredzējusi apspriesties ar Komiteju, kā arī priekšlikumus sadarbībai attiecībā uz subsidiaritātes un proporcionalitātes principu ievērošanu.
            
         
      Fakultatīvi atzinuma pieprasījumi
   
   
               9.
            
            
               Atzinuma pieprasīšana ir fakultatīva, ja ir spēkā vismaz viens no šiem kritērijiem:
               
                           —
                        
                        
                           jautājums ir saistīts ar reglamentējošiem vai administratīviem decentralizēto: reģionālo, vietējo vai vidējā līmeņa pārvaldes iestāžu uzdevumiem,
                        
                     
                           —
                        
                        
                           iecerētais Savienības tiesību akts vai valsts pasākums, kas būs jāpieņem tā īstenošanas nolūkā visdrīzāk tieši ietekmēs vietējo vai reģionālo pašvaldību budžetu un/vai reģionālās vai vietējās administrācijas darbību,
                        
                     
                           —
                        
                        
                           attiecīgais Savienības pasākums iespējams ietekmēs ekonomisko, sociālo un teritoriālo kohēziju,
                        
                     
                           —
                        
                        
                           topošais tiesību akts ir īpaši “jutīgs” no subsidiaritātes viedokļa,
                        
                     
                           —
                        
                        
                           paredzētais pasākums ir saistīts ar Eiropas iedzīvotāju informēšanu un informētības palielināšanu par Eiropas Savienības politikas nozarēm Komitejas kompetences jomā.
                        
                     
         
      Perspektīvas atzinumi
   
   
               10.
            
            
               Komisija atzinīgi vērtē Komitejas iespēju savlaicīgāk ar perspektīvas atzinumu palīdzību ietekmēt turpmāko Savienības politiku pirms pasākumi ir pieņemti Savienības līmenī jomās, kurās Komitejai ir piemēroti vietējie informācijas avoti.
               Par šādiem atzinumu pieprasījumiem paziņo priekšsēdētāja vietnieks, kas atbild par attiecībām ar Komiteju. perspektīvas atzinumu pieprasījumus papildina ar konkrētām pilnvarām un saskaņotu to pasākumu sistēmu, kas jāsagatavo kopēji vienojoties. Termiņš šādiem atzinumiem nevar būt īsāks par vienu mēnesi pēc dienas, kad Komitejas priekšsēdētājs ir saņēmis paziņojumu šajā nolūkā. Komisijas darba programma, ko nepieciešamības gadījumā papildina ar vispārējo programmu, ir galvenais instruments šādu atzinuma pieprasījumu tematu noteikšanai.
               Politisko perspektīvas atzinumu pārraudzību var nodrošināt Komisijas locekļa apmeklējums Komitejas plenārsesijā vai Komisijas augstākā līmeņa ierēdņa apmeklējums Komitejas attiecīgās komisijas sanāksmē.
            
         
      Jauna atzinuma pieprasījums
   
   
               11.
            
            
               Komisija var aicināt Komiteju sagatavot jaunu atzinumu par likumdošanas procesa rezultātu ietekmi uz reģionālajām un vietējām pašvaldībām.
               Ja Komisija būtiski maina savu priekšlikumu pēc sākotnējā atzinuma pieprasījuma no Komitejas un ja Līgumos ir paredzēta obligāta apspriešanās, tai jānodrošina atkārtota apspriešanās ar Komiteju.
            
         
      Darbs pēc atzinumu pieņemšanas
   
   
               12.
            
            
               Atzinumos Komiteja iespēju robežās norāda, kā tā vēlas mainīt tiesību akta priekšlikumu ar konkrētiem Komisijas teksta grozījumiem. Komiteja katram atzinumam pievieno kopsavilkumu.
            
         
               13.
            
            
               Komiteja pēc iespējas ātrāk nosūta Komisijas ģenerālsekretariātam to Komitejas sanāksmju un plenārsesiju protokolus, kuru saturs varētu būt svarīgs Komisijas skatījumā, īpaši ja runa ir par subsidiaritātes principa īstenošanu.
            
         
               14.
            
            
               Lai Komiteja varētu regulāri sagatavot sava darba ietekmes novērtējumus, Komisijas dienesti vismaz divas reizes gadā tai sniedz pilnīgus pārskatus, norādot kādā veidā Komitejas atzinumā sniegtās piezīmes ir ņemtas vērā.
               Komisija sniedz paskaidrojumus par Komitejas atzinumos skartajiem subsidiaritātes jautājumiem.
            
         II.   SADARBĪBA DARBĪBAS JOMĀ
   
   
               15.
            
            
               Komisija un Komiteja vienojas pastiprināt sadarbību ar mērķi palielināt darbības sinerģiju tādās jomās kā stratēģija “Eiropa 2020”, ekonomikas un sociālā kohēzija un īpaši – pārrobežu, reģionu un valstu sadarbības īstenošanā.
            
         
      Apspriešanās ar vietējām un reģionālām pašvaldībām
   
   
               16.
            
            
               Komisija atzīst, ka Komitejai ir īpaša loma Eiropas Savienības iestāžu, struktūrvienību, biroju un aģentūru attiecību veidošanā ar dalībvalstu vietējām un reģionālām pašvaldībām.
            
         
               17.
            
            
               Komiteja sadarbībā ar Komisiju veido reālu stratēģiju apspriedēm ar reģionālajām un vietējām pašvaldībām, rūpīgi ņemot vērā to prerogatīvas un konsultācijas veic pēc iespējas savlaicīgāk. Uz šāda pamata Komiteja veicina teritoriālo dialogu jaunā stratēģijas “Eiropa 2020” pārvaldības cikla kontekstā, gatavojoties pavasara Eiropadomes sanāksmei.
            
         
               18.
            
            
               Saskaņā ar labas pārvaldības principu Komiteja uzņemas pilnvērtīgu starpniecības lomu dialogā ar reģionālo un vietējo pašvaldību asociācijām. Komisija nodrošina, lai Komiteja tiktu pilnībā iesaistīta kopīgi rīkoto sanāksmju sagatavošanā.
            
         
      Strukturētais dialogs ar asociācijām
   
   
               19.
            
            
               Komisija un Komiteja kopīgi plāno reģionālo un vietējo pašvaldību asociāciju strukturēto dialogu. Ikgadējā strukturētā dialoga sanāksmē piedalās Komiteja un Komisijas ģenerālsekretariāta dienesti un tajā apspriež Komisijas pieņemto darba programmu. Gada gaitā strukturētais dialogs tiek risināts sanāksmēs, kuras apmeklē atbildīgie Komisijas locekļi un kuras notiek attiecīgās Komitejas komisijas sanāksmes laikā.
            
         
      Eiropas pusgads
   
   
               20.
            
            
               Komiteja reizi gadā iesniedz ziņojumu par vietējo un reģionālo pašvaldību iesaistīšanos stratēģijas “Eiropa 2020” īstenošanā un Komisija to ņem vērā, sagatavojot gada izaugsmes pētījumu. Komiteja uzlūdz atbildīgo Komisijas locekli plenārsesijā sniegt pārskatu par gada izaugsmes pētījumu.
               Gatavojoties Eiropadomes pavasara sanāksmei, Komiteja rīko teritoriālā dialoga sanāksmi. Šīs dialoga sanāksmes sagatavošanas nolūkā Komiteja konsultējas stratēģijas “Eiropa 2020” tīklā un sagatavo ziņojumu, kas jāiesniedz Komisijai un Eiropadomei.
            
         
      Eiropas teritoriālās sadarbības grupa
   
   
               21.
            
            
               Komisija ar Komitejas palīdzību vēlas uzlabot vietējo un reģionālo pašvaldību, kā arī Savienības iestāžu dienestu informētību par Eiropas teritoriālās sadarbības grupu (ETSG). Komiteja gatavo visu pastāvošo ETSG reģistru un rūpējas par to, lai Komisija būtu informēta par visām jaunām ETSG un lai šī informācija tiktu publicēta ES Oficiālā Vēstneša “C” sērijā saskaņā ar Regulas (EK) Nr. 1082/2006 5. panta 2. punktu.
            
         III.   SUBSIDIARITĀTES UN PROPORCIONALITĀTES PRINCIPA UN DAUDZLĪMEŅU PĀRVALDĪBAS ĪSTENOŠANA
   
   
      Asambleja, kuru veido vietējo un reģionālo pašvaldību politiskie pārstāvji
   
   
               22.
            
            
               Komisija atzīst, ka Komitejai ir īpaša loma, jo tā ir asambleja, kuru veido Savienības vietējo un reģionālo pašvaldību politiskie pārstāvji. Tā cieši sadarbojas ar Komiteju, īstenojot Protokola par subsidiaritātes principa un proporcionalitātes principa piemērošanu 2. pantu, kurā paredzētas konsultācijas pirms tiesību aktu izstrādes, lai ņemtu vērā paredzēto darbību reģionālo un vietējo dimensiju.
            
         
               23.
            
            
               Tiesību aktu izstrādes procesā Komiteja īpašu vērību velta tam, vai ES tiesību aktu priekšlikumi atbilst subsidiaritātes un proporcionalitātes principiem, ņemot vērā spēkā esošos noteikumus un paredzētās izmaiņas. Šajā nolūkā Komiteja izmanto subsidiaritātes uzraudzības tīklu un par šo konsultāciju rezultātiem informē Komisiju. Komisija un Komiteja, izmantojot daudzlīmeņu pārvaldību, kopīgi stiprina partnerības principu tajās Savienības politikas jomās, kurās apspriešanās ar Komiteju ir obligāta.
               Komisija un Komiteja regulāri veic savstarpēju informācijas apmaiņu par subsidiaritātes uzraudzību, jo īpaši par valstu un reģionālo parlamentu viedokli šajā jautājumā. Ja tiesību likumdošanas procedūras gaitā Komitejai rodas būtiskas bažas par subsidiaritātes principa ievērošanu, tā nekavējoties informē likumdevējus.
               Komitejas darbs ir saistīts ar Komisijas centieniem ar sadarbības palīdzību izveidot subsidiaritātes kultūru. Komisija un Komiteja vienojas, ka lēmumi ir jāpieņem pilsoņiem vistuvākajā līmenī, izmantojot vispiemērotākos līdzekļus un tā, lai mērķis tiktu sasniegts visefektīvākajā veidā. Komisija un Komiteja vienojas noteikt, kurām prioritātēm ir vajadzīga īpaša subsidiaritātes un proporcionalitātes uzraudzība.
               Komisijas dienesti var lūgt Komitejas palīdzību, lai sagatavotu ietekmes novērtējumus. Komitejas platformas un tīkli var kļūt par izdevīgu piekļuves punktu reģionālām un vietējām pašvaldībām, tādējādi dodot Komisijai iespēju nepieciešamības gadījumā padziļināt reģionālo un vietēju aspektu analīzi ietekmes novērtējumos. Komiteja ikgadējā ziņojumā sniedz kopsavilkumu par savu darbību šajā jomā un to nosūta Komisijai.
            
         
               24.
            
            
               Komiteja sniedz Komisijai gada ziņojumu par subsidiaritātes principa piemērošanu, kas ir ieguldījums Komisijas ziņojumā “Tiesību aktu labāka izstrāde”.
            
         IV.   SAVIENĪBAS ĀRĒJĀ DIMENSIJA
   
   
               25.
            
            
               Komiteja, īpaši pēc Komisijas pieprasījuma, veido pasākumus, kas saistīti ar tām Savienības politikas jomām, kurām piemīt ārēja dimensija un kurās reģionālām un vietējām pašvaldībām ir institucionālas pilnvaras. Sadarbība ar Komisiju jo īpaši ir vērsa uz:
               
                           a)
                        
                        
                           atbalstu paplašināšanas procesam un iesaistīšanos Savienības pirmspievienošanās politikas īstenošanā;
                        
                     
                           b)
                        
                        
                           atbalstu kaimiņattiecību politikai; īpaši, izmantojot tādas jau pastāvošas institucionālās platformas kā ARLEM (Eiropas un Vidusjūras reģiona valstu Reģionālo un vietējo pašvaldību asambleja) un CORLEAP (Austrumu partnerības reģionālo un vietējo pašvaldību konference);
                        
                     
                           c)
                        
                        
                           reģionālās un vietējās demokrātijas veicināšanu trešās valstīs (īpaši kandidātvalstīs un kaimiņvalstīs), īpaši izmantojot vēlēšanu novērošanu vietējā un reģionālā līmenī;
                        
                     
                           d)
                        
                        
                           atbalstu Savienības politikas jomām un nostājām, novērotāja statusā piedaloties starptautiskās konferencēs par tām politikas jomām, kuras ir saistītas ar Komitejas tiesībām un obligātu atzinuma pieprasījumu;
                        
                     
                           e)
                        
                        
                           decentralizētas sadarbības attīstīšanu un veicināšanu, īpaši izmantojot pastāvīgu vispārēju atbalstu ATLAS, portālam un decentralizētas sadarbības konferencei;
                        
                     
                           f)
                        
                        
                           pārrobežu sadarbību starp Savienību un kaimiņvalstīm.
                        
                     
         V.   INFORMĀCIJAS UN SAZIŅAS POLITIKA
   
   
               26.
            
            
               Komisija un Komiteja cieši sadarbojas komunikācijas un informācijas sniegšanas jomā, kā arī lai ieviestu reālu decentralizētu komunikācijas politiku reģionālā un vietējā līmenī. Tās atzīst reģionālo un vietēju pašvaldību lomu sabiedrības informēšanā par Savienības politiku.
            
         
               27.
            
            
               Komisija un Komiteja sadarbojas jo īpaši, lai rīkotu forumus un pasākumus reģionālām un vietējām pašvaldībām. Tās rūpējas par šo pasākumu atspoguļošanu kopējos plašsaziņas līdzekļos.
            
         
               28.
            
            
               Tiek ieviesti kopēji un regulāri atjaunināti komunikācijas pasākumi. Tie īpaši vērsti uz:
               
                           —
                        
                        
                           sadarbību starp ES pārstāvniecību birojiem dalībvalstīs un Komitejas locekļiem, atbalstot kopējus komunikācijas pasākumus valsts, reģionu un vietējā līmenī,
                        
                     
                           —
                        
                        
                           sadarbības uzlabošanu un atbalstu, lai veidotu pasākumus vietējiem un reģionāliem plašsaziņas līdzekļiem, kā arī uzlabotu sinerģijas ar valstu reģionālo un vietējo vēlēto pārstāvju asociācijām,
                        
                     
                           —
                        
                        
                           sadarbību sabiedrības viedokļa jomā, iespēju robežās veicot informācijas apmaiņu un nodrošinot atgriezenisko saiti par Eirobarometra viedokļa aptaujām Komitejas interešu jomās un/vai Eirobarometra viedokļa aptaujām, kurām piemīt vietēja un/vai reģionāla dimensija,
                        
                     
                           —
                        
                        
                           sadarbību ar mērķi izveidot tādus instrumentus kā tīmekļa vietnes un informatīvie biļeteni ar Iestāžu kopējās internetam paredzētās redakcijas komitejas palīdzību, lai veidotu plašai publikai veltītus informācijas un saziņas kanālus.
                        
                     
         
      Briselē, 2012. gada 16. februārī
      
         
            Eiropas Komisijas vārdā –
         José Manuel BARROSO
         
            priekšsēdētājs
         
      
      
         
            Reģionu komitejas vārdā –
         Mercedes BRESSO
         
            priekšsēdētāja